Beslutning om planlægning langs en del af [adresse] 
Sagsfremstilling 
8.      Beslutning om planlægning langs en del af [adresse]  
                                                                                                                        Åbent 
Sagsnr.: 326-2011-33936       J.nr.: 01.00.00            Majken Bach.: 326-2014-316033 
  
[adresse] 
Teknik og Miljøudvalget har på møde den 7. oktober 2013 besluttet at foretage en 4 ugers forhøring vedrørende den 
fremtidige planlægning langs [adresse] i Kalundborg.  
  
Teknik og Miljø har offentliggjort forhøringen den 26. august 2014, med skitseforslag vedrørende eventuel 
bebyggelse langs en del af [adresse], samt forslag til belysning på Simon Koch. 
  
Baggrunden for høringen var bl.a. at få tilkendegivelser vedrørende de særlige forhold der er gældende for området, 
jf vedlagte foroffentlighedsfolder: 
· Bør en del af centerområde K01.C01 (Syd for [adresse]) overføres til boligområde K01.B03? 
· Kan der bygges flere eller færre steder langs [adresse] end nærværende skitseforslag lægger op til? 
· Skal evt. ny bebyggelse sikres et fælles arkitektonisk udtryk? 
· Hvad er holdningen til Møllebakkens stendiger som et mere gennemgående tema? 
· Hvordan kan parkeringsforholdene forbedres ved [adresse]?  
  
Efter Kommuneplan 2013 skal planlægningen fremme en hensigtsmæssig byfortætning inden for det eksisterende 
byområde. Det er i denne sammenhæng væsentligt at byfortætning "udføres med kvalitet og ikke tilsidesætter 
andre væsentlige hensyn."  
  
Vejen Møllebakken har gennem tiden haft stor betydning som adgangsvej til det højtliggende område nord for byen, 
hvor vigtige funktioner som korndyrkning, mølledrift og rebslageri fandt sted. Der har for størstedelen af vejforløbet 
ikke været bebyggelse på vejens sydside, udover den eksisterende bebyggelse ved vejens [adresse] og vestende. 
  
For [adresse] er det således vigtigt at tage hensyn til områdets mange kvaliteter som f.eks. historiske forhold, 
den høje beliggenhed med Møllebakkeparken i ryggen mod nord, den spektakulære udsigt over byen og fjorden, og 
den karakteristiske afgrænsning af den smalle vej med stendiger og støttemure af natursten. 
  
De trafikale forhold på den smalle vej Møllebakken kræver særlig bevågenhed, såvel hvad angår vejens 
begrænsede muligheder for etablering af yderligere parkeringspladser, som for forøget trafikbelastning, idet det 
holdes for øje, at en maksimal udbygning inden for de nuværende rammer af lokalplan 48A-3 allerede kan medføre 
øget trafik. 
  
Teknik og Miljø har modtaget 17 høringssvar. Heraf er et svar underskrevet af 15 grundejere. 
  
De modtagne høringssvar samt behandling af høringssvar er vedlagt som bilag. 
  
Foreningen Bygningskultur Kalundborg og Kalundborg Bys Lokalråd har følgende fælles hovedsynspunkter: 
· området kan ikke bære en yderligere udbygning 
· området kan ikke bære en forøgelse af trafikbelastningen.  
Endvidere anfører Bygningskultur Kalundborg: 
· at de lange og smalle grunde , der udgør nordsiden af [adresse], er særdeles specielle for området og dermed er 
en vigtig del af den stil og ånd der hører til her. 
· at man skal kunne stole på det gældende plangrundlag for det område som man køber ejendom i.  
  
15 grundejere på [adresse], mener: 
· at kommunen bør forlænge den gamle dispensation for ejendommen [adresse].  
· at vejen Møllebakken ikke kan bære yderligere trafik og parkeringspladser. 
  
Et høringssvar giver udtryk for, at færdsel på vejen Møllebakken kan blive farefuld hvis den belastes mere med 
yderligere bebyggelse.    
  
Der er modtaget høringssvar fra 9 grundejere, som repræsenterer 12 ejendomme i [adresse], med tilslutning til, at 
plangrundlaget ændres således, at der gives mulighed for nyt byggeri i større eller mindre grad. Hovedsynspunkterne 
i svarene er: 
· at boligbyggeri langs [adresse] vil bidrage positivt til indre by i Kalundborg. 
· at de skrånende havearealer syd for [adresse] er svære at vedligeholde. 
· at der ønskes mulighed for mere nyt byggeri langs [adresse] end foreslået i skitseforlaget. 
  
Et høringssvar finder det afgørende at de smalle byggegrunde på [adresse] under ingen 
omstændigheder udstykkes, men bevares med samlet ejerskab uanset om der bebygges mod [adresse] eller ej. 
  
Samlet set udtrykker høringssvarene en markant opdeling for og imod tilvejebringelse af muligheder for nyt byggeri 
gennem ændret planlægning. Opdelingen er klart fordelt i forhold til, om man har ejendom på [adresse] eller i 
[adresse]. 
  
Uanset holdninger for eller imod yderligere byggeri, udtrykker høringssvarene kun positive tilkendegivelser 
vedrørende bevaring, vedligeholdelse og evt. udvidelse af stendiger på [adresse]. 
  
Bygningskultur Kalundborg og [adresse] Lokalråd finder belysningsforslaget for Møllebakketrappen glimrende 
og anbefaler at denne belysningstype føres videre op i [adresse] langs stierne. Der er ikke indkommet 
alternative forslag til belysning. 
  
Sammenfatning. 
Teknik og Miljø vurderer at en udbygning i større omfang end 3 byggefelter som foreslået i skitseforslaget, kan blive 
problematisk m.h.t., at etablere de nødvendige parkeringspladser, ligesom det vil medføre en mærkbar forøgelse af 
trafikbelastningen på vejen, der ikke er dimensioneret til den øgede trafik. Endvidere vil udsigten fra vejen over byen 
og fjorden blive reduceret af nyt byggeri og områdets kulturhistoriske fortælleværdi vil blive svækket. 
  
Teknik og Miljø anbefaler med afsæt i ovenstående at Møllebakkens midterste, sydvendte, del i videst muligt omfang 
friholdes for byggeri ud over det allerede eksisterende. 
  
Teknik og Miljø foreslår, at der udarbejdes tillæg til lokalplan 48A-3 og kommuneplantillæg for tre nye 3 byggefelter 
som foreslået og for forhold langs vejen, herunder bestemmelser for stendiger og afgrænsning i øvrigt mod vejen. 
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller, at: 
· der udarbejdes tillæg til lokalplan 48A-3 og kommuneplantillæg for tre nye 3 byggefelter som foreslået og for 
forhold langs vejen, herunder bestemmelser for stendiger og afgrænsning i øvrigt mod vejen. 
· NEST lampen vælges som lampetype på [adresse] og videreføres eventuelt på sigt som parkbelysning i 
[adresse] efter en endelig godkendt plan. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Teknik- og Miljøudvalgets møde den 12. januar 2015: 
Udvalget vedtog ikke at tiltræde teknik- og udviklingsdirektørens indstilling. 
Arne Bach (V) stemte for indstillingen og ønskede sagen oversendt til Kommunalbestyrelsen.  
Økonomiudvalgets møde den 21. januar 2015: 
Økonomiudvalget vedtog at anbefale teknik- og udviklingsdirektørens indstilling. 
  
Zenia Paulsen og Esben Skov, A, samt Richardt Vestergaard, Ø, stemte imod, idet de ønsker at følge Teknik- og 
Miljøudvalgets flertalsindstilling. 
  
Bilag 
  
  
  
  
  
Kommunalbestyrelsens møde den 27. januar 2015: 
Kommunalbestyrelsen vedtog at godkende Økonomiudvalgets flertalsindstilling. 
  
For stemte 14 (V, O og B) 
Imod stemte 9 (A, F og Ø) 
  
Arne Bach, Kent Nørgaard, William Knudsen og Andrea Petersen (V) deltog ikke i mødet. 
[adresse] af 18 12 2014 Behandling af høringssvar 
326-2014-395819 
[adresse] 1. Oversigt over høringssvar 
326-2014-308215 
Foroffentlighed Møllebakken.pdf 
326-2014-239176 
